laion/Wikipedia-Exotic huggingface dataset:
רדמן

רג'ינלד "רג'י" נובל (באנגלית: Reginald "Reggie" Noble; נולד ב-17 באפריל 1970), המוכר יותר בשם הבמה שלו רדמן (Redman) הוא ראפר, מפיק מוזיקלי ושחקן שהתפרסם בתחילת שנות ה-90 תחת חברת התקליטים דאף ג'אם. מוכר בעיקר בזכות שיתוף הפעולה ארוך השנים שלו עם הראפר מת'וד מן והלהקה שלו Def squad. רדמן הוציא לאור את אלבומו הראשון ב-22 בספטמבר 1992. האלבום נקרא "וואט? די אלבום" ("Whut? Thee album") והוא הופק על ידי רדמן עצמו ועל ידי אריק סרמן מהדף סקוואד. האלבום זכה להצלחה גדולה והגיע למעמד של אלבום זהב ובאותה שנה נבחר רדמן לאמן השנה בראפ על ידי מגזין הסורס. מאוחר יותר, נבחר האלבום על ידי מגזין הסורס לאחד ממאה אלבומי הראפ הגדולים בכל הזמנים. ב-22 בנובמבר 1994, פרסם רדמן את אלבומו השני "דייר איז א דארקסייד" ("Dare iz a darkside"). האלבום הצליח מבחינה מסחרית אך נחשב פחות מוצלח מהאלבום הקודם. בדצמבר 1996, פרסם רדמן את אלבומו השלישי "מאדי וואטרס" ("Muddy waters"). האלבום הצליח מבחינה מסחרית והגיע למעמד אלבום זהב. מגזין הרולינג סטון הילל את האלבום ורדמן קיבל הכרה כאחד הראפרים החשובים של שנות ה-90. ב-30 ביוני 1998 פרסם רדמן ביחד עם קית' מוריי ואריק סרמן (להקת הדף הסקוואד) את אלבומם "אל ניניו" (El nino, שנקרא על שם התופעה האקלימית אל ניניו) ובנוסף, הוציא באותה שנה את אלבומו הרביעי "דוק'ס דה ניימ" ("Docs da name"- השם הוא ד"ר) ב-24 בנובמבר. רדמן יצר לעצמו דמות אלטרנטיבית בשם ד"ר טרוויס ובחר להנציח אותה בשם האלבום. האלבום זכה להצלחה רבה והגיע לאלבום פלטינה. ב-1999 הוציא לאור רדמן את האלבום "בלאק-אאוט" (Blackout!) יחד עם מת'וד מן. האלבום הצליח מאוד ברחבי העולם וזכה למעמד פלטינה כפולה. ב-22 במאי 2001 פרסם רדמן את אלבומו החמישי "מאלפרקטיס" ("Malpractice" -רשלנות רפואית) שהגיע לאלבום זהב, ובאותה שנה שיחק בסרט הקומי "קיץ אחד של סוטול" לצד מת'וד מן. ב-2004 חזר לשחק לצדו של מת'וד מן בסדרת הטלוויזיה הקומית "מת'וד ורד", בכיכובם של השניים. הסדרה שודרה ברשת FOX, ובוטלה לאחר עונה אחת. בשנה זו שיחק דמות פיקטיבית של עצמו בסרט האימה "היורש של צ'אקי" הרביעי מזיכיון משחק ילדים. ב-27 במרץ 2007 פרסם רדמן את אלבומו האחרון "רד גון' ווילד" ("Red gone' wild"). שורה של מפיקים ידועי שם עבדו על האלבום ובין השאר רדמן עצמו, אריק סרמן, טימבלנד, רוקווילדר, סקוט סטורץ', אי 3 ועוד. כיום רדמן משחרר מוזיקה עצמאית ובנוסף חבר בהרכב הדאבסטפ/טראפ "1000Volts" יחד עם המפיק המוזיקלי Jayceeoh. מדיה וקבצים בנושא רדמן בוויקישיתוף אתר האינטרנט הרשמי של רדמן רדמן, ברשת החברתית פייסבוק רדמן, ברשת החברתית אקס (טוויטר) רדמן, במסד הנתונים הקולנועיים IMDb (באנגלית) רדמן, באתר AllMovie (באנגלית) רדמן, במסד הנתונים הקולנועיים KinoPoisk (ברוסית) רדמן, באתר אפל מיוזיק (באנגלית) רדמן, באתר ספוטיפיי רדמן, באתר AllMusic (באנגלית) רדמן, באתר MusicBrainz (באנגלית) רדמן, באתר דיזר רדמן, באתר Yandex.Music (ברוסית) רדמן, באתר Discogs (באנגלית) רדמן, באתר Songkick (באנגלית) רדמן, באתר Genius רדמן, באתר SecondHandSongs רדמן, באתר MOOMA (בארכיון האינטרנט) רדמן, באתר בילבורד (באנגלית)
V (פירושונים)

האם התכוונתם ל... V – האות ה-22 באלפבית הלטיני V15 – תנועה להחלפת השלטון ליגה V – ארגון שהוקם ביישוב לתמיכה בברית המועצות במלחמתה בנאצים בימי מלחמת העולם השנייה סימן אישור – (✓, ✔ וכו') אישים בובי וי – זמר אמריקאי משנות ה-60 מישל וי – שחקנית גולף אמריקאית V (זמר) (קים טה־היונג) – זמר, מלחין ורקדן דרום־קוריאני מדע, פיזיקה, כימיה V-1 – טיל השיוט המבצעי הראשון בעולם V-2 – הטיל הבליסטי הראשון בעולם ונדיום – ונדיום (vanadium) - יסוד כימי שסמלו הוא V. מהירויות-V – מונח מתחום התעופה מנוע V – מנוע בו מסודרים הצילינדרים בשני טורים עם זווית מסוימת ביניהם V number – פרמטר הקובע את מספר האופנים המתקדמים בתוך מוליך גל או סיב אופטי. תרבות ואמנות V (זיכיון מדע בדיוני) – סדרות מדע בדיוני העוסקות במתקפת חייזרים את כדור הארץ. (V (2009 – סדרה משנת 2009 העוסקת בחייזרים המגיעים לכדור הארץ. V – אלבום האולפן החמישי של הלהקה מארון 5. V – אלבום הבכורה של הזמרת האמריקאית ונסה הדג'נס. וי פור ונדטה (V for Vendetta) - רומן גרפי בהוצאת ורטיגו/DC מאת אלן מור ודייב גיבונס. ונדטה (סרט) – סרט קולנוע המבוסס על הרומן הגרפי. סימן V – סמל הניצחון בתרבות V - ספרו של תומאס פינצ'ון משנת 1963 GTA V – משחק וידאו Wii – קונסולת המשחקים נינטנדו וי
מבצע יהונתן

האם התכוונתם ל... מבצע יהונתן (1956) – פעולת תגמול שביצע ב-1956 גדוד צנחנים, שפשט על בניין המשטרה הירדנית בא-רהווה שבדרום הרי חברון. מבצע יונתן – מבצע שערך צה"ל באוגנדה בשנת 1976. המבצע מוכר גם בשם "מבצע אנטבה". מבצע יונתן (סרט) – סרט קולנוע ישראלי משנת 1977 המשחזר את מבצע יונתן.
דבון

דֶּבוֹן הוא תור בעידן הפלאוזואיקון שנמשך 45.5 מיליוני שנים, מ-408.5 מיליוני שנים לפני זמננו עד לפני 363 מיליוני שנים. את הדבון נהוג לחלק לשלוש תקופות: דבון שלישי (הקרובה ביותר לזמננו), דבון שני ודבון ראשון (הרחוקה ביותר מזמננו). בתור הדבון התקרבו יבשות אירואמריקה וגונדוונה, שמאוחר יותר יצרו את יבשת פנגיאה. במהלך תור דבון הופיעו הדו-חיים הראשונים וכן שבטבטנים. התקופה נקראת על שם מחוז דבון באנגליה. צפלספיס דנקליאוסטיוס פטרספיס דרפאנאספיס אוסטאולפיס איכתיוסטגה לוח הזמנים הגאולוגי מדיה וקבצים בנושא דבון בוויקישיתוף דבון, באתר אנציקלופדיה בריטניקה (באנגלית) ערך זה הוא קצרמר בנושא גאולוגיה. אתם מוזמנים לתרום לוויקיפדיה ולהרחיב אותו.
פרנסיסקו גבידיה

פרנסיסקו גבידיה (29 בדצמבר 1863, בסן מיגל – 24 בספטמבר 1955, בסן סלוודור) היה סופר, מחנך ועיתונאי סלוודורי. יצירותיו פותחו מרומנטיקה לכיוונים מעוררי מחשבה ואופי תפיסתי. ביצירותיו, הושפע גבידיה משירה צרפתית של אותה תקופה והוא הוביל את רובן דריו לאותו זרם ספרותי. מסלול השירה שלו דומה לאחד ממסלולי התיאטרון שלו כפי שהוא מציג בדרמות "יופיטר" (1885), "דובי" (1889), "ספירה של סן סלוודור או האלוהים של הדברים" (1901), "לוסיה לאסו או שודדי הים" (1914), "מגדל השן" (1920) ו-"שיר הדרמה נסיך הקלשון" (1944). ערך זה הוא קצרמר בנושא סופרים. אתם מוזמנים לתרום לוויקיפדיה ולהרחיב אותו.
שאטו אוזון

שאטו אוזון (Château Ausone) הוא יין מאזור סנט אמיליון שבבורדו, אחד משני יינות בלבד, ביחד עם שאטו שבאל בלאן, שמדורג כפרמייר גראן קרו סוג א' ‏ (בצרפתית: Premier Grand Cru Classé A) בסיווג היינות של סנט אמיליון. היקב ממוקם בגדה הימנית של הז'ירונד באזור בורדו שבצרפת, סמוך לעיר סנט אמיליון. היקב מפיק גם יין שני שמכונה צ'אפל ד'אוזון (Chapelle d'Ausone). היקב ממוקם בקצהו של הכפר סנט אמיליון שקיים מהמאה ה-11, מיקומם של הכרמים הוא גבוה והם ניבטים דרומה לעבר טרסות תלולות ויוצרים מיקום אידיאלי, שמו של אוזון לקוח מדסימוס מגנוס אוסוניוס (310-395 לפני הספירה) מדינאי ומשורר מבורדו שהיו בבעלותו 100 אקרים של כרמים, ויש המאמינים ששאטו אוזון עומד על חורבותיה של הוילה שלו. ניתן להתחקות אחר עקבותיה של האחוזה המודרנית עד למאה ה-18, כאשר רכש אותה ז'אן קנטנה. לאחר מכן, תחת הבעלות של משפחת לפרואג', ירש את הכרם אדוארד דובואה, שהנהיג את השאטו במהלך הקשיים שנערמו בדרכו במאה ה-19, וב-1916 הוסיף את שאטו בל אייר הסמוך לאחזקות האחוזה. השאטואים נוהלו בנפרד, על אף ששניהם יישנו את יינותיהם במרתפי אוזון, מערות החצובות בתוך צוקי אבן גיר מתחת לעיירה סנט אמיליון. לאחר שדובואה הלך לעולמו ב-1921, אלמנתו היילט דובואה-שאלון וילדיו של דובואה מנישואיו הקודמים לבת משפחת ווטייה לקחו לידם את ניהול האחוזה. אוזון היה אחת מהאחוזות הבודדות שניצלו מהקרה הנוראית שפקדה את היקבים בשנת 1956, שלא כמו שכניו כמו שאטו שבאל בלאן שסבל מאובדן בצירים של מספר שנים ובכמה מקרים השמדה של גפנים. אף על פי שלאוזון יצא שם כמפיק אחד מטובי היינות של בורדו חלה הידרדרות באיכות היינות עד שפסקל דלבק מונה ליינן ב-1976. במהלך מספר שנים היה אוזון רכושם המשותף של המשפחות דובואה-שאלון ווטייה, אולם לאחר תקופה של ניסיון להגיע לעמק השווה, יושב ריב המשפחות שהגיע עד לפתח בית המשפט, זאת לאחר שמשפחת ווטייה קנו את מניותיה של משפחת דובואה-שאלון באמצע שנות התשעים. אלאן ווטייה התמנה למנהלו של אוזון, בעוד שלהיילט דובואה-שאלון הותר לגור בשאטו עד למותה ב-2003. מישל רולנד מונה ליינן המייעץ של היקב ב-1995. הצלחתה של תוצרת היין באוזון נזקפת לצירוף הייחודי של האדמה ואדמה, ערבוב של חרסית ואבן גיר הייחודיים לאזור. הכרם משתרע על פני 70 דונם, אחוז זני הענבים המרכיבים אותו הם: 50% גפני העינב קברנה פראן ו-50% גפני העינב מרלו, הנטועים בצפיפות של 650 גידולים לדונם. מכיוון שהכרמים קטנים בגודלם, הקטיף יכול להתבצע בזמן אופטימלי, בדרך כלל בשתיים אחר הצהרים. התפוקה השנתית הממוצעת, הן של שאטו אוזון, היין הראשון (Grand vin), והן של היין השני צ'אפל ד'אוזון (Chapelle d'Ausone), היא מעט יותר מ-2,000 ארגזים (בארגז מצויים תריסר בקבוקי יין) (180 hL). מדיה וקבצים בנושא שאטו אוזון בוויקישיתוף אתר האינטרנט הרשמי של שאטו אוזון (בצרפתית) Lichine, Alexis (1967). Alexis Lichine's Encyclopedia of Wines and Spirits. London: Cassell & Company Ltd., עמוד 277. Peppercorn, David (2003). Bordeaux. London: Mitchell Beazley, עמודים 388–392. כריס קיזאק, דוקטור היין שאטו אוזון באתר cellarnotes.com
Clouds (ג'וני מיטשל)

Clouds הוא אלבומה השני של המוזיקאית הקנדית ג'וני מיטשל, שיצא בשנת 1969. האלבום הוא אלבום פולק סטנדרטי הכולל את ניגנת הגיטרה ושירתה של מיטשל בכל. שני שירי הסמל של האלבום הם Both Sides Now, אשר זכה לביצועים ידועים עוד לפני כן על ידי אמנים כמו ג'ודי קולינס ואחרים, והשני הוא Chelsea Morning, כתיאור על חייה של מיטשל בתקופה גרה ברובע צ'לסי במנהטן. מלבד שני השירים האלה, קיימים שירים נוספים שהפכו לשיר היכר בקרב מעריצי מיטשל, כמו השיר הקלטי Roses Blue המספר על אישה מיסטיקנית, The Fiddle and the Drum, שיר אנטי מלחמתי שנכתב בתקופת מלחמת וייטנאם ושירים בעלי מסר פשטני ואישי כמו The Gallery ו- I Don't Know Where I Stand. עטיפת האלבום היא ציור דיוקן עצמי שצויר בידי מיטשל, כשהיא עומדת על רקע עיר מגוריה, ססקטון, לגדות נהר ססקצ'ואן, כשבצד נמצא מלון "בסבורוו", אתר היסטורי לצד פסי רכבת שנבנה בתקופה שלפני סלילת הכבישים. בתמונה, נראית מיטשל אחוזת בידה את פרח "השושן האדום המערבי", הפרח האזורי של ססקצ'ואן. בשנת 1970 זיכה האלבום את מיטשל בפרס גראמי בקטגוריית "אלבום הפולק לשנת 1969". מידע על האלבום Clouds באתר MusicBrainz מידע על האלבום Clouds באתר AllMusic האלבום Clouds באתר Discogs האלבום Clouds באתר ספוטיפיי
אולימפיאדת השחמט

אולימפיאדת השחמט היא אירוע שחמט דו שנתי המאורגן על ידי פיד"ה, ומתקיים באופן לא רשמי מאז 1924, ובאופן רשמי מאז 1927. לאחר התחדשות המשחקים האולימפיים בתקופה המודרנית, הוצע שהשחמט יהיה ענף ספורט באולימפיאדה, אך הקושי להבדיל בין שחקן חובב לשחקן מקצועני בתחום השחמט, מנע את קבלת השחמט כענף אולימפי. בתקופה בה התקיימו הדיונים התקיימו שתי אולימפיאדות שחמט לא רשמיות. הראשונה התקיימה ב-1924 בפריז שבצרפת, שבה הגיעה צ'כוסלובקיה למקום הראשון, הונגריה למקום השני ושווייץ למקום השלישי. השנייה התקיימה ב-1926 בבודפשט שבהונגריה - הונגריה זכתה במקום הראשון, יוגוסלביה בשני ורומניה בשלישי. ב-1936, במינכן שבגרמניה, התקיימה האולימפיאדה הלא רשמית השלישית והסתיימה בניצחון הונגריה. ב-1927, בלונדון שבאנגליה, התקיימה אולימפיאדת השחמט הרשמית הראשונה ומאז ועד 1939 התקיימו סך הכל שמונה אולימפיאדות שחמט רשמיות. לאחר מלחמת העולם השנייה, בדוברובניק שביוגוסלביה, התחדשו אולימפיאדות השחמט והתנהלו בקביעות דו שנתית. ישראל אירחה פעמיים את אולימפיאדת השחמט, ב-1964, בתל אביב וב-1976, בחיפה. ארצות ערב, מדינות הגוש הקומוניסטי ועוד מדינות עוינות לישראל, החרימו את אולימפיאדת השחמט בחיפה. לוב קיימה אירוע מתחרה בטריפולי, שם זכתה אל סלוודור במקום הראשון, תוניסיה בשני ופקיסטן בשלישי. ב-1976, בהיעדר רוב המתחרות החזקות ממזרח אירופה, זכתה נבחרת ישראל לשחמט במקום הראשון בין נבחרות הנשים. ההישגים הגדולים של נבחרת הגברים הגיעו רק בעשור הראשון של שנות ה-2000: ב-2006 זכתה ישראל במקום הרביעי באולימפיאדה שנערכה בטורינו, ב-2008 במדליות הכסף באולימפיאדה שנערכה בדרזדן, וב-2010 במדליות הארד באולימפיאדה שנערכה בחנטי-מנסייסק. מדיה וקבצים בנושא אולימפיאדת השחמט בוויקישיתוף
Ladies of the Canyon

Ladies of the Canyon הוא אלבומה השלישי של המוזיקאית ג'וני מיטשל, אשר יצא בשנת 1970. מספר מלהיטיה הידועים ביותר הופיעו לראשונה באלבום והוא נחשב עד היום לאחד מאבני הדרך בקריירה שלה. האלבום עוסק בשיריו בנושאים כמו השינוי במעמדה והפיכתה לכוכבת, נושאי האהבה ודור ילדי הפרחים שהגיע לשיאו בתקופה שקדמה לאלבום. נושא הבדידות שנובעת מההצלחה, שבו עוסקת מיטשל גם באלבומיה הבאים, מופיע באלבום זה לראשונה. האלבום נחשב גם לנקודת מעבר מסגנון הפולק המסורתי בו ניגנה מיטשל בשנות השישים, אל כיוון יותר מתוחכם אשר התפתח באלבומיה הבאים, הפונה אל מגוון רב יותר של סגנונות וכלים מוזיקליים. השירים הבולטים באלבום הם "The Circle Game", "Big Yellow Taxi", ו-"Woodstock", שנכתב בהשראת פסטיבל וודסטוק, בו מיטשל לא נכחה. השיר זכה לגרסה של קרוסבי, סטילס, נאש ויאנג, והפך לאחד מלהיטיהם הגדולים באותה השנה. באלבום ניכרת, יותר מבכל שאר אלבומיה של מיטשל, השפעתה של אותו הרכב: מספר שירים כוללים קולות רקע שמזכירים בסגנונם את שיריו של דייוויד קרוסבי; "Willy" הוא שיר הלל לגרהאם נאש; ובשיר "The Circle Game" כל הארבעה מבצעים קולות רקע. מידע על האלבום Ladies of the Canyon באתר MusicBrainz מידע על האלבום Ladies of the Canyon באתר AllMusic האלבום Ladies of the Canyon באתר Discogs האלבום Ladies of the Canyon באתר ספוטיפיי
קיושו

קיושו (ביפנית: 九州, מילולית: "תשעת המחוזות") הוא האי וחבל ארץ הדרומי ביותר בארכיפלג היפני, והאי השלישי בגודלו ביפן. מדרום אליו משתרכת רצועת האיים אוקינאווה. זהו אחד האיים הגעשיים ביותר ביפן. נמצא בו הר אסו (Mount Aso), הר הגעש בעל השטח הגדול ביותר בעולם, וכן הרי געש נוספים כמו הר סקורג'ימה, וכן מעיינות חמים, נחלים חמים וגייזרים. בקיושו יש אתרי טבע מרהיבים נוספים, כמו קניון טאקאצ'יהו (Takachiho), קניון בזלת צר ותלול שבו זורם נהר גוקס שלמימיו צבע מרהיב. במקום נופל גם מפל מינאניטוקאי (Minainotaki) מגובה 17 מטר אל הנהר שמתחת. כמה מהערים המעניינות ביפן נמצאות בקיושו, המפורסמת שבהן היא נגסאקי, עליה הוטלה פצצת האטום ב-1945. העיר הגדולה ביותר בקיושו היא פוקואוקה. עיר זו היא מרכז יצירתי מלא חיים הידוע בשל סגנון האדריכלות המודרני שלו. בקצה הדרום-מערבי של האי נמצא חצי האי סצומה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. אוכלוסיית קיושו במהלך שלהי המאה ה-19, המאה ה-20 וראשית המאה ה-21: מפת ערי קיושו   יצושירו קגושימה קירישימה פוקואוקה קיטקיושו קורומה איאיזוקה סאגה נגסאקי איסהאיה מיאזקי מיאקונוג'ו אויטה ססבו קוממוטו לא מופיעים המיקומים של ערים במחוז אוקינאווה, אשר משויך לקיושו מבחינה מנהלית אך לא מבחינה גאוגרפית פוקואוקה קוממוטו קגושימה נגסאקי אויטה סאגה מפת מחוזות קיושו   קוממוטו (מחוז) קוממוטו קגושימה (מחוז) קגושימה נגסאקי (מחוז) נגסאקי אויטה (מחוז) אויטה מיאזקי (מחוז) מיאזקי סאגה (מחוז) סאגה פוקואוקה (מחוז) פוקואוקה לא מופיע מיקומו של מחוז אוקינאווה, אשר משויך לקיושו מבחינה מנהלית אך לא מבחינה גאוגרפית אתר התיירות הרשמי של קיושו קיושו, באתר אנציקלופדיה בריטניקה (באנגלית) {{{2}}} "Kyushu", Encyclopædia Britannica {{{2}}} "21 Mountains with prominence of 1,500m (4,921 ft.) or greater", JAPAN ULTRA-PROMINENCES, PEAKLIST {{{2}}} "2015 Population Census", Population Census, Statistics Bureau “国立公園の利用者数（公園、年次別） (PDF)”. 環境省. 2012年10月6日閲覧。 Census of Japan (as of October 1 for the years of 2010, 2000, 1990, 1980, 1970, 1960 and 1950) Census of Ryūkyū (as of October 1, 1970, December 1, 1960 and December 1, 1950) Census of Japan (as of October 1 for the years of 1940, 1930 and 1920) Imperial Japan Registered Household Tables (as of December 31 for the year of 1888) Imperial Japan Population Statistics (as of December 31, 1898) Imperial Japan Static Population Statistics (as of December 31 for the year of 1908) מקור נתוני אוכלוסיית הערים בפוקואוקה: 人口移動調査 第１表 平成28年（2016）- 平成２８年１月１日現在; מקור נתוני אוכלוסיית הערים בקוממוטו: 平成28年　熊本県の人口と世帯数 - 平成28年1月1日現在; מקור נתוני אוכלוסיית הערים בקגושימה: 鹿児島県毎月推計人口（平成28年7月1日現在） - 市町村別人口; מקור נתוני אוכלוסיית הערים באוקינאווה: 沖縄県推計人口データ一覧（Excel形式） - 2016年1月; מקור נתוני אוכלוסיית הערים בנגסאקי: 異動人口集計表 - 平成28年1月1日 現在; מקור נתוני אוכלוסיית הערים באויטה: 増加及び減少した主な市町村 （対前月）- 大分県の市町村別人口と世帯; מקור נתוני אוכלוסיית הערים במיאזקי: 宮崎県の推計人口と世帯数（平成28年9月1日現在） - 今月の市町村別人口と世帯数; מקור נתוני אוכלוסיית הערים בסאגה: 1 佐 賀 県 の 推 計 人 口（平成２８年４月１日現在） - 市町別世帯数及び人口 (平成２８年　４月　１日現在) "2015 Population Census", Population Census, Statistics Bureau 平成 22 年度県民経済計算について - 図表 3 都道府県別１人当たり県民所得 - １人当たり 県民所得 （千円） טבלאת אוכלוסייה שם הקובץ: UN_PPP2024_Output_PopTot.xlsx, שם החוצץ: Median - מתוך אתר האו"ם דירוג שטח יבשתי - מתוך אתר Worldometer, כפי שפורסם ב-28 במאי 2021
תחום אי-רציפות

תחום אי-רציפות הוא מונח גאולוגי הבא לתאר גבול דמיוני בין שכבות כדור הארץ השונות. גבול זה מתאפיין בשינוי מהירות, זווית או עוצמה בגלים הסייסמיים הרגילים. דבר שיש בו כדי להעיד על מצב צבירה או צפיפות שונה. תחומי אי-רציפות הידועים כיום: תחום אי-רציפות מוהורוביצ'יץ' בין קרום כדור הארץ למעטפת (מסומן באות A) תחום אי-רציפות להמן בעומק שבין 190–250 ק"מ תחום אי-רציפות וייכרט-גוטנברג בין המעטפת לגלעין (מסומן באות B) תחום אי-רציפות ג'פריס בין הגלעין החיצוני הנוזלי לגלעין הפנימי והמוצק (מסומן באות C) גלים סייסמיים מבנה כדור הארץ קרום כדור הארץ מעטפת כדור הארץ גלעין כדור הארץ ערך זה הוא קצרמר בנושא גאולוגיה. אתם מוזמנים לתרום לוויקיפדיה ולהרחיב אותו.
קוטב (פירושונים)

האם התכוונתם ל... קוטב – אחד משני הקטבים של כדור הארץ או של גרם שמים אחר הסובב סביב צירו הקוטב הצפוני – הקוטב הצפוני של כדור הארץ הקוטב הדרומי – הקוטב הדרומי של כדור הארץ קוטב שמיימי – נקודה על פני כיפת השמיים שנמצאת על המשכו של ציר הסיבוב של כדור הארץ קוטב מגנטי – אחד משני קצותיו של מגנט. משמש גם לציון הקטבים המגנטיים של כדור הארץ או של גוף שמיימי קואורדינטות קוטביות – תיאור המישור באמצעות מרחק וזווית קוטב (אנליזה מרוכבת) – נקודת סינגולריות של פונקציה מרוכבת. משמש גם בתחום הבקרה קוטביות – בכימיה: פיזור מטען חשמלי על-פני מולקולות קוטב (אסלאם) – (Qutb) בסופיות, היצור האנושי המושלם, שמוביל את ההיררכיה האנושית, המנהיג הרוחני הסופי שיש לו קשר עם אלוהים ומעביר ממנו ידע. קיטוב
אזרח ותיק

אזרח ותיק הוא מושג המחליף בהקשרים שונים את המושג זקן. המושג "אזרח ותיק" בעברית הוא תרגום שאילה מ-senior citizen באנגלית, שנטבע בארצות הברית בשנת 1938 במסגרת קמפיין פוליטי. האתר של "מילון קיימברידג'" מגדיר senior citizen כ"polite expression for an old person" (ביטוי מנומס לזקן), ותיאור זה יפה גם לביטוי המקביל בעברית. המושג "אזרח ותיק" מוגדר בחוק האזרחים הוותיקים, התש"ן-1989 כ"תושב ישראל שהגיע, לפי הרישום במרשם האוכלוסין, לגיל הפרישה כמשמעותו בחוק גיל פרישה, התשס"ד-2004". בשנת 2021 גיל הפרישה לגברים היה 67 ולנשים – 62. החל משנת 2022 עולה גיל הפרישה לנשים ב-4 חודשים מדי שנה, ובשנת 2032 יהיה גיל הפרישה לנשים 65. בצד הגדרה פורמלית זו, המושג "אזרח ותיק" מציין אדם זקן, בהקשרים מסוימים, במקום המושגים "זקן" ו"קשיש", כנהוג על פי גישת התקינות הפוליטית (אם כי לאחר מקרים רבים של תקיפת קשישים בשנת 2008, חזר השימוש במילה "זקן"). לתושב ישראל שהגיע לגיל המתאים ניתנת תעודת אזרח ותיק. אזרח ותיק זכאי להנחות בתשלומי ארנונה בתנאים הקבועים בחוק, בנסיעה בתחבורה ציבורית ובדמי כניסה לגנים, אתרים ומופעים. אזרח ותיק המקבל גמלה לפי חוק הבטחת הכנסה, זכאי להנחה בתשלום בגין תרופות הנכללות בסל שירותי הבריאות. פעמים רבות אזרח ותיק הוא גמלאי, כלומר מתפרנס מקבלת פנסיה שאת הזכות לה צבר בעבודתו קודם שהגיע לגיל זקנה. לצד זאת, חלק מהאזרחים הוותיקים לא צברו זכויות פנסיה ועליהם להתפרנס בדרכים אחרות: להמשיך לעבוד או להסתפק בקצבת אזרח ותיק של המוסד לביטוח לאומי, שבעבר נקראה "קצבת זקנה". בשנת 2016 יזם המוסד לביטוח לאומי החלפה של המושג "קצבת זקנה" במושג "קצבת אזרח ותיק", בנימוק "הסתבר כי השימוש במונח "קצבת זקנה" יוצר אצל מרבית האוכלוסייה קונוטציות שליליות וסטריאוטיפים המובילים לפגיעה ברגשות האוכלוסייה הבוגרת". יוזמה זו אושרה בכנסת בפברואר 2017, בתיקון לחוק הביטוח הלאומי. המושג "אזרח ותיק" מופיע בחוקים נוספים, למשל חוק הבנקאות (שירות ללקוח), ונשען בדרך כלל על ההגדרה שבחוק האזרחים הוותיקים. חוק הגנת הצרכן מגדיר אזרח ותיק "מי שמלאו לו 65 שנים", וקובע הגנה מיוחדת הניתנת לצרכן שהוא אדם עם מוגבלות, אזרח ותיק או עולה חדש. אחד ממשרדי ממשלת ישראל הוא המשרד לשוויון חברתי שבשנותיו הראשונות נקרא המשרד לאזרחים ותיקים, ומטרתו הייתה "שיפור וקידום איכות חייהם של האזרחים הוותיקים בישראל". מדיה וקבצים בנושא אזרח ותיק בוויקישיתוף חוק האזרחים הותיקים, התש"ן-1989 לחוק האזרחים הותיקים, ספר החוקים הפתוח, באתר ויקיטקסט קשישים, דף שער בספרייה הלאומית המשרד לאזרחים ותיקים - שאלות ותשובות אזרחים ותיקים ופנסיונרים (גיל הזהב), באתר כל זכות Jennifer Lagemann, At What Age Do You Become A Senior Citizen?, Forbes, ‏October 11, 2023 רפאל ניר, תקינות פוליטית, לשון נקייה והזניית השפה, פנים, אוקטובר 1998 "The Senior Times Online". אורכב מ-המקור ב-6 במרץ 2016. נבדק ב-12 ביוני 2016. {{cite web}}: (עזרה) senior citizen, Cambridge Dictionary גיל פרישה (לפי החוק), באתר www.prisha.co.il כך למשל בהצעת חוק העונשין (תיקון - החמרת ענישה על תקיפת זקנים), וכן בשם סיעה בכנסת שהוקמה במהלך שנה זו בשם צדק לזקן. תזכיר חוק הביטוח הלאומי (תיקון החלפת המונח "קצבת זקנה" במונח "קצבת אזרח ותיק") (תיקון מס'...), התשע"ו-2016, הופץ ב-11 בינואר 2016 באתר החקיקה הממשלתי חוק הביטוח הלאומי (תיקון מס' 192), התשע"ז-2017, ס"ח 2606 מ-27 בפברואר 2017 סעיף 14ג1 לחוק הגנת הצרכן אודות המשרד, באתר המשרד לאזרחים ותיקים
אלבטרוס שחור-רגל

אלבטרוס שחור-רגל (שם מדעי: Phoebastria nigripes) הוא עוף ימי גדול החי, לצד שני מיני אלבטרוסים נוספים, בצפון האוקיינוס השקט ומקנן באיים טרופיים מבודדים. האלבטרוס שחור-הרגל ניזון מדגים, מביצי דאוניים (דגים מעופפים), מדיונונים ובמידה פחותה מסרטנים. ממדיו של האלבטרוס שחור-הרגל קטנים לעומת ממדיהם של מיני אלבטרוסים אחרים, אף על פי שהוא גדול ביחס למיני עופות ימיים רבים אחרים. אורכו כ-81 סנטימטרים, משקלו - כ-3.3 קילוגרמים, ומוטת כנפיו - כ-2.1 מטרים. נוצות גופו שחורות. לכעשירית מהפרטים יש נוצות לבנות בבסיס הזנב, ולכל הפרטים הבוגרים יש סימנים לבנים בבסיס המקור ומתחת לעיניים. גם מקורו וכפות רגליו כהים מאוד. לצד האלבטרוסים הנצחיים ואלבטרוסי שטלר, האלבטרוסים שחורי-הרגל הם האלבטרוסים היחידים החיים בחצי הכדור הצפוני, בעוד שיתר המינים במשפחה חיים מדרום לאקוודור. הם מקננים במושבות, לרוב באיים מבודדים באיי הוואי הצפון-מערביים (כמו לאייסאן ומידווי) או באיים היפניים טורישימה, בונין או סנקאקו. תפוצתם בים משתנה בהתאם לעונות השנה (הם מרחיקים מאתרי הרבייה ככל שהגוזלים בוגרים יותר). הם תרים אחר מזונם באזורים נרחבים בצפון האוקיינוס האטלנטי, כמו השטחים ליד אלסקה, קליפורניה ויפן. תחום מחייתם חופף במידה רבה את תחומי מחייתם של שני מיני האלבטרוסים האחרים שהוזכרו לעיל, ועם זאת אלו האחרונים מרחיקים צפונה יותר מהאלבטרוס שחור-הרגל, הרחק אל תוך ים ברינג. בדומה ליתר האלבטרוסיים, האלבטרוסים שחורי-הרגל יוצרים קשרים זוגיים מונוגמיים, שנמשכים לאורך כל חייהם. לאחר שהגוזלים מתחילים לעוף, הם יעופו הרחק וישובו למושבת לידתם רק לאחר שלוש שנים. במשך שנתיים הם יעסקו בבניית קן, בריקודים זוגיים ובשהייה לצד בני או בנות הזוג העתידיים. הזמן הרב אותו הם משקיעים בחיים לצד בן או בת זוגם נועד כנראה ליצירת אמון מרבי בין העופות - גידול גוזל אלבטרוס הוא השקעה אנרגטית גדולה, ועל כן תקופת החיזור הארוכה מסייעת להם בהבנה שהצד השני מחויב גם הוא למשימה. הקנים נבנים כשקעים פשוטים בחול, ולתוכם מטילה הנקבה ביצה יחידה. על הביצה דוגרים שני ההורים במשך 65 ימים לערך. הזכר נוהג לדגור משך זמן רב יותר על הביצה, מכיוון שהנקבה צריכה לחדש את מאגרי האנרגיה שלה. "משמרת" דגירה ממוצעת אורכת כ-18 ימים, אולם במקרים אחדים אחד מבני הזוג עשוי לחכות זמן כפול ואף יותר לשותפו לחיים, ללא אכילה או שתייה. כמה ימים לאחר בקיעתו ההורים יעזבו את הקן על מנת לחפש מזון להאכלת האפרוח. לכשהם יחזרו, הם יאכילו את אפרוחם במזון שכבר עיכלו בעצמם על ידי דחיפת מקורו בתוך פיהם. האפרוחים יחלו לעוף 140 יום לאחר לידתם. רבים מהם נופלים טרף לכרישים טיגריסים הממתינים להם בים. מצב השימור של המין מוגדר כ"בסכנת הכחדה" על ידי איגוד השימור העולמי (IUCN). לפי הערכה מ-1990, בכל שנה כ-4,000 אלבטרוסים שחורי-רגל ניצודים כשלל לוואי של דייגים. הערכות אחרות, לעומת זאת, אומדות את מספרם של אלו בכ-8,000 בכל שנה. בנוסף, האלבטרוס נפגע מעיכול חתיכות פלסטיקות צפות, הפוגעות בקיבולת הקיבה שלו. כל אתרי הקינון שלו בארצות הברית מוגנים. מדיה וקבצים בנושא אלבטרוס שחור-רגל בוויקישיתוף אלבטרוס שחור-רגל, באתר ITIS (באנגלית) אלבטרוס שחור-רגל, באתר NCBI (באנגלית) אלבטרוס שחור-רגל, בבסיס הנתונים ARKive (באנגלית) אלבטרוס שחור-רגל, באתר GBIF (באנגלית) האלבטרוס שחור-הרגל באתר איגוד השימור העולמי (IUCN) האלבטרוס שחור-הרגל באתר BirdLife International אלבטרוס שחור-רגל באתר הרשימה האדומה של IUCN
קורנהול

קורנהול (אנגלית: Cornhole, מילולית "חור תירס") הוא משחק מדשאה המשוחק על ידי שני שחקנים או ארבעה (במשחקי זוגות) בו כל שחקן בתורו צריך לזרוק שקיות קטנות מלאות בתירס (או חול או שעועית) לכיוון לוח מורם עם חור בקצה הלוח. המטרה היא לקלוע את השקיות אל תוך החור בקצה הלוח. על כל שקית תירס אותה השחקן יקלע לתוך החור, השחקן יקבל 3 נקודות. שקיות אשר נוחתות על לוח המשחק בלבד מזכות את השחקן בנקודה אחת בלבד. המשחק נמשך עד אשר אחד השחקנים יצליח לצבור 21 נקודות. לוח המשחק בדרך כלל עשוי מעץ לבוד או לעיתים פלסטיק וצבוע בדרך כלל בלבן. גודל לוח המשחק הסטנדרטי הוא 1.2 מטר × 0.6 מטר. הגובה של גב הלוח מגיע ל-30.5 סנטימטרים. המשחק פופולרי במיוחד בארצות הברית. אתר איגוד השחקנים וחוקי המשחק כל מה שקשור לחור תירס 5 Facts About Cornhole Game That May Help You “Fall In Love” With The Top Recreation Activity Of Outdoor Regime